Concepción Arenal "Unha humanista en loita contra as inxustizas"
Channel: Deputación de Pontevedra
Date: 13/06/2023

Faladoiro no Centro Penitenciario A Lama a cargo de Anna Caballé, sobre a figura de Concepción Arenal.
Durante moito tempo Concepción Arenal foi apenas lembrada por vestirse de home para asistir a unha universidade que aínda non permitía a entrada de mulleres. Mais detrás desa anécdota atopamos unha intelectual brillante e comprometida: escritora, pensadora, socióloga, xurista e activista… Unha muller de múltiples arestas, difícil de etiquetar, un referente esencial do pensamento reformista do século XIX e unha das mentes máis lúcidas e comprometidas da historia de España que loitou incansablemente para mellorar as condicións das persoas que a sociedade deixa nas marxes.

Aquí Faltan Páxinas é unha colección de relatos sonoros onde se narran episodios fundamentais da nosa historia protagonizados por mulleres galegas extraordinarias que non sempre saen nos libros.

🔗 https://www.depo.gal/-/aqui-faltan-paxinas
🔗https://www.depo.gal/-/aqui-faltan-paxinas-concepcion-arenal